NETFLIX-ALKUPERÄISSARJA
Olemme nähneet historian pahamaineisimpien diktaattorien -
käyttävän tätä käsikirjaa päästäkseen valtaan.
Heidän esimerkkiään seuraamalla sinäkin voit päästä vallankahvaan.
Kovuus on hyvä asia, koska sillä saa kunnioitusta.
Mutta yhdessä asiassa tyrannijättiläisetkin epäonnistuvat.
Tyrannien ongelmana on pysyvyyden saavuttaminen.
Entä jos käsikirjassa on ratkaisu hallinnon elossa pitämiseen?
Ei vain elämäsi loppuun asti vaan myös sen jälkeen?
Tämä tyrannien unelma on toteutunut -
yhdessä maailman eristyneimmistä maista.
POHJOIS-KOREA
Pohjois-Korean perustaja Kim Il Sung ja hänen poikansa Kim Jong Il -
rakensivat absoluuttisen vallan järjestelmän, joka jatkuu yhä.
He tekivät Pohjois-Koreasta perheensä suuruuden alttarin,
ydinasevallan ja vankilavaltion.
He ovat onnistuneet tyranniuden tärkeimmässä asiassa:
he ovat pysyneet vallassa.
On aika paljastaa tyranniuden suurin ja vaikein tavoite:
kuolemattomuus.
HALLITSE IKUISESTI
Asian pitäisi olla jo selvä.
Jotta selviää tyrannina, täytyy tehdä enemmän kuin rakentaa liike.
On itse oltava se liike.
Ikiaikainen tyrannian tunnusmerkki on se,
että tyrannia ympäröi henkilökultti,
jossa hänet esitetään -
kaiken viisauden ja hyveen lähteenä.
Useimmat henkilökultit kuolevat johtajansa mukana,
mutta Pohjois-Koreassa se on säilynyt kolmen sukupolven ajan.
Pidän Pohjois-Koreaa teokratiana, jossa luodaan vaikutelma -
eräänlaisesta jumalallisuudesta.
Johtajiin uskotaan samoin kuin uskonnossa.
Voidaksemme ymmärtää miten Kimit onnistuivat,
täytyy ensin tietää, miten dynastia sai alkunsa.
FAKTA 1: KIM IL SUNGISTA TULI ENSIMMÄINEN POHJOIS-KOREAN PRESIDENTTI VUONNA 1948
30-vuotiaana Kim Il Sung oli japanilaisia vastustava sissitaistelija.
Hänet tunnettiin Korean itsenäisyystaistelusta.
Toisen maailmansodan jälkeen Korea vapautui.
Amerikkalaiset joukot saapuivat Koreaan etelästä -
ja venäläiset joukot pohjoisesta.
Mies, jolle Neuvostoliitto antoi vallan pohjoisessa, on Kim Il Sung.
FAKTA 2: KIM IL SUNG OPPI HALLITSEMISEN SALAT HUIPPUMENTORILTA
Kim Il Sung otti oppia käsikirjasta, jota Stalin käytti Neuvostoliitossa.
Kim Il Sung säilytti vallan muun muassa säännöllisillä puhdistuksilla.
Vallan ytimessä olevien ympärillä olevat ihmiset tapettiin -
tai lähetettiin ojennustyöleireille, koska heidän arveltiin juonittelevan -
tai pelkkänä esimerkkinä pitääkseen muut varpaillaan.
FAKTA 3:
KIM IL SUNGIN ALOITTAMASSA KOREAN SODASSA VUONNA 1950 KUOLI YLI 4 MILJOONAA IHMISTÄ
Korean sodan toisella puolella olivat Pohjois-Korea sekä Kiina -
ja toisella Etelä-Korea, USA ja YK.
Tilanne päätyi täyteen umpikujaan.
Pohjois-Korea ymmärsi, että perinteisessä sodankäynnissä -
heistä ei ole vastusta USA:lle.
He tarvitsisivat jotakin muuta, pelotekeinon,
joka takaisi heidän selviytymiskykynsä.
Sen saavuttamiseen tarvittiin yli 50 vuotta -
ja rikastetun uraanin lisäksi ainesosa,
jota tyranneilla harvoin on:
tiimityö.
Mutta ikuista hallitusta ei voi rakentaa ilman vahvaa perustaa -
ja suunnitelmaa kansan kurissa pitämiseen.
Ensimmäinen vaihe.
TAKTIIKKA: ERISTÄ KUNINGASKUNTA
Suuri ajattelija sanoi kerran:
"Ihminen on yhtä uskollinen kuin vaihtoehtonsa."
Jos haluaa hallita ikuisesti, kilpailijoista ei ole apua.
Pohjois-Korea on onnistunut eristämään kansansa muusta maailmasta.
Pohjois-Koreassa ei saa tietoa.
Televisiossa on vain yksi kanava.
Puhelimia kuunnellaan.
Vapaa matkustaminen on kielletty.
Maan sisällä ei voi matkustaa vapaasti,
eikä maasta saa poistua ilman lupaa.
Kuka on eristysohjelman takana?
Pohjois-Korean isä Kim Il Sung,
joka Stalinin avulla valtaan noustuaan,
paloi halusta rakentaa omanlaisensa hirmuvalta.
1950-luvulle mennessä -
neuvostovaikutteet alkoivat riittää Kim Il Sungille -
ja hän tajusi, että hänen täytyi tehdä irtiotto.
Siispä hän loi uuden kansallisen ideologian, juchen.
Sen voi kääntää "omavaraisuudeksi".
Sillä hän halusi sanoa, että he tekevät kaiken itse.
Korealaisia on hallittu ulkopuolelta satojen vuosien ajan.
Kiinalaiset, japanilaiset.
Juche luotiin,
jotta he huolehtisivat itse itsestään -
olisivat ylpeitä eristyneisyydestään.
Juchen periaatteiden mukaan yhteistyö muiden valtioiden kanssa -
tuhoaisi Pohjois-Korean suvereniteetin.
Ja kansakunta voisi selviytyä vain -
Suuren johtajan Kim Il Sungin johdolla.
Juchea on käytetty tarkoituksella -
oikeuttamaan ja selittämään eristyneisyyttä.
Eristystä voidaan käyttää estämään kansan tyytymättömyyttä -
maan tilanteeseen.
Pohjois-Korean avaaminen tiedonkululle olisi tuhoisaa.
Eikö olekin fiksua?
Kansakunnan eristäminen on askel kohti pitkää ja hyvinvoivaa tyranniaa.
Mutta tähtäämme korkeammalle: rakennetaan hallinto vailla loppua.
Siihen tarvitaan hyvä vallanperimyssuunnitelma,
ja tämä on käsikirjan mukainen.
TAKTIIKKA: PIDÄ VALTA SUVUSSA
Dynastinen hallinto sopii hyvin johtajille -
ja koalitiolle, johtajan tukijoille.
Kyse on jatkuvuudesta.
Koalitio on syy uskollisuuteen, koska saatamme sanoa,
ettei omena kauas puusta putoa.
Mutta moderneille tyranneille perhedynastian rakentaminen on vaikeaa,
ja vain harva on onnistunut siinä.
Ei Saddam poikineen eikä Gaddafi.
Entä Stalinin lapset? Vasili, Svetlana, Jakov ja Artjom?
Oletko kuullut heistä? En minäkään.
EI TYRANNIAINESTA
Pohjois-Korean johtajana -
Kim Il Sungin henkilökultti jatkoi kasvamistaan.
Hän oli vakuuttunut siitä, että hänen hallintonsa olisi poikkeus.
Hän halusi kopioida modernin monarkian Pohjois-Koreaan.
Mutta jopa monarkioiden perimysjärjestyksissä on joskus sotkua.
Korean historian kuningasperheissä -
kuninkaalla oli usein monta puolisoa -
ja monta mahdollista perillistä.
Sama päti Kim Il Sungiin.
Johtajan on tehtävä silloin tärkeitä päätöksiä.
Kuka lapsista valitaan.
Hänellä oli poika, Kim Pyong Il,
jota pidettiin mahdollisena perillisenä.
Hän oli suosikkipoika.
Hän oli toisen vaimon poika,
ja tämä vaimo oli suuremmassa suosiossa kuin edellinen.
Esikoispoika Kim Jong Il jätettiin oman onnensa nojaan.
Mutta seuraavalla hallitsijalla oli suuria suunnitelmia.
Jos syntyy siihen sukuun, kehittyy jo varhain -
armottoman maailman taju.
Joko on kaikki valta tai ei mitään.
Eikä mitään siltä väliltä.
Todistaakseen väitteensä Kim Jong Il tarvitsi juuri oikean hetken.
Epäluotettavien virkamiesten viimeisen puhdistuksen jälkeen -
isolla pomolla Kim Il Sungilla oli useita virkoja täytettävänä,
muun muassa propagandaministeriössä,
jolla oli tärkeä tehtävä:
Suuren johtajan ylistäminen.
Kim Il Sung meni käymään filmistudiolla -
25-vuotiaan poikansa Kim Jong Ilin kanssa.
Hän solvasi studion työntekijöitä tehottomista propagandafilmeistä,
jotka pettivät kansakunnan.
Hän kannusti heitä -
palauttamaan studion entiseen loistoonsa.
Kun kukaan ei vastannut,
Kim Jong Il ilmoittautui vapaaehtoiseksi isänsä haasteeseen.
Se oli tärkeä tapaus -
Kim Jong Ilin nousua ajatellen. Kiltti ja velvollisuudentuntoinen poika -
ilmoittautui rohkeasti vapaaehtoiseksi iästään huolimatta.
Kim Jong Il nimettiin heti kulttuurin ja taiteen johtajaksi,
ja hän alkoi tuottaa elokuvaa Sea of Blood.
Se oli huikea tarina Pohjois-Korean omavaraisuudesta.
Elokuvassa 1930-lukulainen perhe kärvistelee Japanin ikeen alla,
mutta panee sitten kampoihin.
Elokuva perustui Kim Il Sungin kirjoittamaan tarinaan.
Se sai ylistävät arviot ensi-iltanaan.
Kahdessa vuodessa -
Kim Jong Ilistä tuli propagandaministeriön johtaja,
ja niin hänen matkansa manttelinperijäksi alkoi.
Vaikkei hän ollutkaan astumassa valtaan 20 vuoteen,
puolueelle kerrottiin, että tässä kaverissa on ainesta.
Kim Jong Ilin kuninkuus on väistämätön.
Hänhän on kuninkaallisen inkarnaatio.
Valtansa varmistaakseen ja jatkajansa nimetäkseen -
Kim Il Sung teki parhaansa dynastian onnistumisen eteen.
Ennen kuin sijaisnäyttelijä voi astua näyttämölle,
Kim Jong Ilin täytyi kulkea omaa polkuaan -
kasvattaakseen perheen bisnestä.
Kun apua ei ole,
joskus täytyy ottaa ohjat omiin käsiinsä.
TAKTIIKKA: KIDNAPPAA IHMISIÄ
Kim Jong Ilin ykköstyökaluna toimi kidnappaaminen,
eikä hän siekaillut käyttää sitä,
jos halusi jonkun maahan syystä kuin syystä.
Kim Jong Il halusi kouluttaa vakoojansa puhumaan japania,
joten hän kidnappasi japanilaisia.
Heitä saatettiin vain poimia rannalta.
Ja sitten he katosivat.
Vuosiin heidän perheensä eivät tienneet, että he olivat Pohjois-Koreassa.
Mutta Kim Jong-Iliä, elokuvamaailman nousutähteä,
huolestutti toinen henkilökuntaongelma vielä enemmän.
1970-luvulla Kim Jong Il tuotti elokuvia, jotka menestyivät Pohjois-Koreassa,
mutta maailmalla niille naureskeltiin.
Kim Jong Il ymmärsi, että valta perustuu tarinoihin.
Hänen rakkautensa tarinankerrontaan -
voitiin valjastaa hallinnon jatkuvuuden varmistamiseen.
Selvittääkseen Hollywoodin salaisuuden Kim katsoi elokuvia aamusta iltaan.
Hän loi maailmanlaajuisen piraattijärjestelmän,
jotta saisi käsiinsä kaikki ilmestyvät elokuvat tekstitettyinä -
ja valmiina katsottaviksi.
Hän säilytti elokuvia rakennuksessa, johon kellään ei ollut pääsyä.
Mutta Kim Jong Il hoksasi pian suurimman ongelmansa.
Huippuelokuviin tarvittiin huippunäyttelijöitä.
Mistä taktiikasta olikaan puhe?
Ai niin. Kidnappaamisesta.
Piti vain päättää, kenet siepata.
Kim Jong Il sieppautti -
yhden Etelä-Korean rakastetuimmista näyttelijöistä,
Choi Eun-heen, Hongkongissa,
ja houkutteli tämän ex-miehen, arvostetun elokuvaohjaaja Shin Sang-okin,
etsimään naista. Silloin he nappasivat hänetkin.
Hän piti heitä vangittuina ja erossa toisistaan -
5–6 vuotta ja mursi heidän tahtonsa.
Vapautettuaan heidät hän ilmoitti julkisuudessa,
että he olivat mielellään tulleet Korean demokraattiseen kansantasavaltaan.
Seuraavien kolmen vuoden aikana Shin ja Choi tuottivat 17 elokuvaa -
Kim Jong Ilin valvovan silmän alla.
Hän pakotti heidät luomaan Pohjois-Koreaan elokuvateollisuuden.
Shinin elokuvien tuli sopia Kimin propagandaksi,
mutta hän sai myös rikkoa sääntöjä.
Se vahvisti Kimin valtaa.
Pohjoiskorealaisilla oli syy nähdä elokuvat.
Sellaisia ei ollut nähty 40 vuoteen,
mutta ne silti kehittivät kansakunnan tarinaa.
Mutta Kim Jong Ilillä, todennäköisellä perillisellä, oli ongelma.
Kansakunnan kertomus pyöri hänen isänsä,
ikuisesti jumalaisen ja yhä elossa olevan Kim Il Sungin ympärillä.
Melkoinen haaste.
Miten vakuuttaa, että kelpaa jumalan perilliseksi?
TAKTIIKKA: VAKUUTA KANSA JUMALUUDESTASI
Voi Kim Jong Il parkaa.
Hän tukee isänsä henkilökulttia niin hyvin,
ettei aikaa jää oman kehittelyyn.
13 VUOTTA ENNEN KUIN KIM JONG IL OTTAA OHJAT
Kim Jong Il ei ollut mikään karismaattinen seuraihminen -
kuten isänsä. Hän toimi kulissien takana.
Kim Jong Il halusi jatkaa maan tarinaa ensimmäisestä johtajasta eteenpäin.
Suunnitelma alkaa Pohjois-Korean pyhimmältä paikalta, Paektuvuorelta.
Kerrotaan, että täältä Korean sivilisaatio sai alkunsa,
kun jumalkuningas Dangun syntyi.
Kimin suvun tarinat liittyvät Paektuvuoreen.
Kim Il Sungin virallisen elämäkerran mukaan ennen itsenäistymistä -
hänen joukkonsa sotivat japanilaisia vastaan Paektun rinteillä.
Asiantuntijat taas sanovat, että 320 kilometrin päässä Mantšuriassa.
Vahvistaakseen perillisen asemaansa -
Kim Jong Il lisäsi itsensä perheen myyttiin.
Kim Jong Il syntyi vuonna 1941 Venäjällä,
mutta se ei käynyt päinsä, vaan hänen kerrottiin syntyneen Paektuvuorella.
Virallista tarinaa levitettiin mediassa, kirjoissa, lauluissa ja kouluissa,
ja sen mukaan taivaasta tullut pääsky ennusti Kim Jong Ilin syntymän.
Talvinen taivas repesi ja paljasti kirkkaan kaksoissateenkaaren.
Taivaalle ilmestyi uusi tähti.
Kim Il Sungin sotilaat olivat niin liikuttuneita,
että he puhkesivat lauluun.
Mutta miksi jättää asia siihen?
Kun Kim Jong Il nousi valtaan,
hän pyysi ihmisiä kirjoittamaan elämäntarinansa aika ajoin uudelleen.
Oli tärkeää, että hänellä vaikuttaisi olevan yli-inhimillisiä voimia.
Joten tarinoista tuli aina vain hullumpia.
Pohjois-Korean hallitus julkaisi tiedotteita,
joissa kerrotaan tärkeitä "faktoja" uudesta johtajasta.
Kuten että hän oppi kävelemään 3-viikkoisena ja puhumaan 8-viikkoisena.
Että hän hallitsee säätä.
Ja kirjoitti taidokkaasti 1500 kirjaa.
Kun hän pelasi golfia, hän teki 11 hole-in-onea.
Hän on niin täydellinen yksilö,
ettei tuota ulostettakaan -
eikä tarvitse siksi edes vessaa.
Ja lahjana ihmiskunnalle hän keksi hampurilaisen.
Naura vain, mutta käsikirjan hullujen metodien taustalla on aina syy.
Tarusto on suunniteltu vahvistamaan ajatusta siitä,
että Kim Jong Ilillä on jumalallinen oikeus hallita.
Jos asiaa ajattelee loogisesti,
siinä ei ole järkeä, mutta pohjoiskorealaisille -
kyse ei ole logiikasta vaan uskosta.
Ikuisen johtajan Kim Il Sungin sairastaessa -
Kin Long Ilin kohtalonhetken lähestyessä,
uskoa koeteltiin.
POHJOIS-KOREASSA ALKAA NÄLÄNHÄTÄ
1990-luvulla oli huonoa tuuria.
Huonot sadot ja huono johto loivat vaikean tilanteen.
Järjestelmä romahti, ja se johti nälänhätään.
Viimeinen asia, jota kaipaa, kun yrittää vakiinnuttaa dynastiaansa.
Mutta legendaariset tyrannit eivät anna ongelmien lannistaa.
TAKTIIKKA: ANNA KANSAN NÄHDÄ NÄLKÄÄ
Jos haluaa hallita ikuisesti, nälällä on etunsa.
Köyhät, nälkäiset ja eristetyt ihmiset eivät ole uhka.
Nälkiintyneet eivät anna ruokaa kapinallisille. He eivät jaksa taistella.
Surullista mutta totta. Ihmisten nälkiinnyttäminen toimii.
Piti siitä tai ei, tulokset puhuvat puolestaan.
Stalin käytti nälänhätää Ukrainassa -
musertamaan itsenäisyystoiveet pitääkseen Neuvostoliiton kasassa.
Kiinassa kuoli kymmeniä miljoonia ihmisiä -
Mao Zedongin Suuren harppauksen seurauksena,
mutta se ei heikentänyt hänen otettaan kansakunnasta.
Etiopian diktaattori Mengistu Haile Mariam -
selvisi maansa tuhoisasta nälänhädästä 1980-luvun alussa -
ja hallitsi maata vielä 8 vuotta.
Kimit eivät ole koskaan pystyneet ruokkimaan kansaansa,
vaikka he pitivätkin yllä juuri päinvastaista harhakäsitystä.
Pohjois-Korea oli vuosikymmenien ajan -
hankkinut tarvikkeensa Neuvostoliitosta.
Mutta Neuvostoliitto hajosi 1990-luvun alussa,
ja Pohjois-Korean talous romahti perässä.
Se käynnisti oikean tragedioiden sarjan.
Sadattuhannet pohjoiskorealaiset kuolivat nälkään varovaisten arvioiden mukaan.
Luku lienee korkeampi.
Se ajanjakso oli varsinainen aallonpohja.
Tietenkin juuri samaan aikaan -
Pohjois-Korean näennäisesti kuolematon ensimmäinen johtaja,
Kim Il Sung, päätti viimein lähteä.
Kim Il Sungin kuolema vuonna 1994 oli useimmille pohjoiskorealaisille -
todella järkyttävä tapaus.
Ihmiset surivat.
Kyse ei ollut pelkästä surusta, vaan tuntui kuin Messias olisi kuollut.
Kim Jong Il näki unelmansa dynastiajatkumosta olevan vaarassa.
Miten selviää poliittisesti, kun miljoonia ihmisiä on kuollut -
eikä ole syötävää?
Kim Jong Il jatkoi tarinaa.
Hänen täytyi ruokkia ajatusta siitä,
että maa olisi Yhdysvaltain uhan alla.
Täytyi siis palata Korean sotaan -
ja tuoda se nykyhetkeen.
Sotaa käyvässä maassa kaikkien on pidettävä yhtä.
Hän aloitti propagandakampanjoita, joissa käskettiin -
syömään vain 1–2 ateriaa päivässä -
Kim Il Sungin ja sissitaistelijoiden kunniaksi.
Uhrautuvuuteen kannustaminen kuuluu työnkuvaan.
Vapaa-ajalla voi sitten itse tehdä, mitä haluaa.
Kim Jong Ililla oli ylenpalttisen kallis maku.
Hän käytti yli 800 000 dollaria vuodessa konjakkiin.
Hänen maanmiehensä myivät vauvanlihaa torilla,
mutta Kim Jong Ilillä oli monta huvilaa ja yksityiskokkia.
Hän toi maahan tonneittain alkoholia.
Hän eli mahdollisimman ylellistä elämää suppean joukon läheisiä kanssa.
Ja antoi samalla kansalaisten kuolla.
Vaikka Rakas johtaja osasi valjastaa nälänhädän avukseen,
Kimin perheen iäinen hallinto ei todellakaan ollut turvassa.
Kim Jong Il pidettiin kokemattomana -
ja isäänsä vähemmän karismaattisena ja jumalallisena.
Arveltiin, että ennemmin tai myöhemmin hänen hallintonsa epäonnistuisi.
Mutta Kim Jong Il aikoi osoittaa epäilijöiden olevan väärässä -
ottamalla käyttöön käsikirjan tuhoisimman taktiikan.
Taktiikan, joka voi tehdä nälkäisestä maasta lyömättömän.
TAKTIIKKA: TARTU YDINASEISIIN
Tyranniksi ryhtymisen ikävä puoli on se,
joskus sitä joutuu ottamaan yhteen ulkomaalaisten kanssa,
jotka ajattelevat, että maailma olisi parempi ilman sinua.
Niin olemme menettäneet paljon alan parhaimmistoa.
Kuten Saddam Husseinin, joka syöstiin vallasta USA:n hyökkäyksessä 2003,
vangittiin ja teloitettiin kolme vuotta myöhemmin.
Hitlerin valtakausi päättyi -
Liittoutuneiden piiritykseen Berliinissä 1945.
Silloin ennen niin mahtava Führer teki itsemurhan bunkkerissaan.
Eikä unohdeta Muammar Gaddafia,
jonka tuhoa nopeutti Naton pommituskampanja vuonna 2011.
Jotta vastaavat sudenkuopat voidaan välttää,
oli otettava käyttöön kaikkein pahin pelote.
Kimit kutsuivat ydinaseitaan kallisarvoiseksi miekakseen.
Ne suojelisivat heitä.
Ydinaseet kuuluivat strategiaan pitää Pohjois-Korea koskemattomana -
ja Kimin perhe sen johdossa.
Miten pääsee ydinasevallaksi?
Ensinnäkin tarvitaan huippututkijoita,
pari sataa kiloa uraania,
käsittelylaitos ja rutkasti käteistä.
Vaikuttaako helpolta? No, eipä ole.
Ydinaseita valmistettaessa uraani ajetaan -
tuhansien erikoissentrifugien läpi.
Niitä säädellään tietenkin tarkasti.
Prosessi vie kuukausia, ja onnettomuudet hidastavat sitä.
Tai sabotaasi.
Sitten on mietittävä, miten niitä käytetään.
Niitä voisi pudottaa lentokoneista,
ampua ohjuksina,
käyttää apuna sukellusveneitä tai supervaltojen suosikkiasetta,
mannertenvälistä ballistista ohjusta.
Ollaksesi varma aseen toimivuudesta kannattaa tehdä testejä,
jotka huomataan taatusti maailmalla -
ja sinut yritetään pysäyttää, ennen kuin saat homman toimimaan.
Kilpailu alkaa.
Kuten kaikki muukin Pohjois-Koreassa, Kimien ydinhanke on koko perheen juttu.
Ennen Kim Il Sungin kuolemaa -
hän alkoi kerätä varastoon ydinasemateriaaleja.
Ensimmäinen vaihe.
Mutta lähes 40 vuoden tutkimuksen jälkeen ohjelmaa ei koskaan saatu käyntiin.
Kun Kim Il Sung kuoli, ydinaseita ei ollut,
joten Kim Jong Il peri isänsä aloittaman ydinaseohjelman.
Kim Jong Il päätti toteuttaa isänsä ydinaseunelmat.
Koska Pohjois-Korean talous oli kriisissä,
hänellä ei ollut paljon ylimääräistä rahaa.
Oli ryhdyttävä yrittäjäksi.
Pohjois-Korea rahoitti ydinaseohjelman -
laittomalla kaupalla, väärennetyillä tuotteilla,
huumeilla, salakuljetuksella ja rahanpesulla.
Pohjois-Korealta ei jäänyt mikään laiton keino kokeilematta.
Vuonna 2009 Kim Jong Il saavutti toisen vaiheen.
Pohjois-Korea suoritti onnistuneen maanalaisen ydinkokeen -
ja ampui ohjuksia Japanin rannikkovesiin.
Mutta perheen läntinen vihollinen, Yhdysvallat,
pysyi turhauttavasti tavoittamattomissa.
Clintonin hallinnon aikaan käytimme -
paljon aikaa yrittäessämme selvittää Pohjois-Korean puuhia.
Etelä-Korean presidentti Kim Dae-Jung sanoi minulle: "Mies ei ole hullu.
Hän on fiksu, ja sinun pitää nähdä hänet siitä näkökulmasta."
Mutta jos tutkimme sitä, mitä Kim Jong Il ajatteli,
hän yritti käyttää ydinaseita turvaamaan maansa.
Sitä jatkui, kunnes hän kuoli vuonna 2011.
PJONGJANG JOULUKUU 2011
Navakassa lumimyrskyssä tuhannet pohjoiskorealaiset -
jättivät hyvästit Kim Jong Ilille.
Hautajaissaattueessa kannettiin Rakkaan johtajan arkkua.
Ikuisessa hallinnossa on hienoa se,
että kuolema on vain töyssy tiellä.
Kim Jong Ilin pojan Kim Jong Unin oli aika jatkaa työtä.
Kun valta siirtyi Kim Jong Unille,
hän alkoi testata ydinaseita ja mannertenvälisiä ohjuksia nopeammin.
64 vuotta Korean sodan päättymisen jälkeen -
Kim Jong Un lopulta viimeisteli työn.
Vuonna 2017 he tekivät ydinkokeen.
He väittivät vetypomminsa pystyvän iskemään Yhdysvaltoihin.
Vaari olisi ylpeä.
Hänen perustamallaan hallinnolla oli nyt erinomainen turvaverkko.
Pohjois-Korea on ydinasevalta.
Sen avulla Kimin perhe -
voi jatkaa valta-asemaansa,
auktoriteettiaan ja perimysjärjestystä.
Järjestelmä jatkuu aina vain.
Ehkä se on erilaista tässä diktatuurissa.
Se ei millään kuole.
"Suuren johtajan" diktatuuri jatkui.
Niin yksinkertaista se on.
Tämän käsikirjan avulla -
voi rahattomasta hylkiöstäkin tulla absoluuttinen hallitsija.
Murskaa kilpailijat tieltäsi, hallitse kansan kehoja ja mieliä -
ja luo täydellinen yhteiskunta.
Ja täydellisen aseen avulla hallitse ikuisesti.
Mikä sinua estää?
Millainen ihminen voi olla tyranni?
Annan masentavan vastauksen.
Kuka tahansa voi olla tyranni.
Aiotko yrittää?
Tekstitys: Sirpa Kaajakari